AQSh qo‘shimcha bo‘limlardagi gol evaziga Meksikani mag‘lub etib, 7 karra KONKAKAF chempioniga aylandi

Toshkent vaqti bilan 2-avgust tongida KONKAKAF Oltin Kubogi—2021 musobaqasining final bahsi bo‘lib o‘tdi.

Hal qiluvchi o‘yinda AQSh va Meksika terma jamoalari o‘zaro to‘qnash keldi. Uchrashuvning asosiy vaqti nursiz durang bilan yakun topdi. Qo‘shimcha bo‘limlar yakunlanib borayotgan bir vaqtda Maylz Robinson amerikaliklarning g‘alaba to‘pini kiritdi.
Qayd etish kerak, AQSh ushbu musobaqada Yevropada to‘p suradigan bir qator yetakchi o‘yinchilarisiz qatnashdi. Ular yarim finalda Qatarni yenggan bo‘lsa (1:0), Meksika termasi Kanadadan ustun kelgandi (2:1).







 View this post on Instagram








Shu tariqa AQSh 7-marta Shimoliy Amerika chempioniga aylandi. Bu borada yetakchi Meksika hisoblanadi, ular hisobida 11 ta sovrin bor.
KONKAKAF Oltin Kubogi
Final
2-avgust, dushanba
Gol: 1:0 – 117 Robinson.
AQSh: Terner, Bello (Vayns, 65), Kennon (Mur, 65), Robinson, Uilyamson (Busio, 87), Sends, Lyethet (Roldan, 66), Akosta, Arriola (Joakkini, 87), Hopp (Kessler, 120), Zardes.
Meksika: Talavera, Arauxo, Rodriges, Moreno (Salsedo, 44; Sepulveda, 105), Alvares, Dos Santos (Gutyerres, 76), Galyardo, Pineda (Pisarro, 76), Errera, Korona (Rodriges, 90), Funes Mori (Pulido, 105).
Ogohlantirishlar: Errera (72), Akosta (113), Galyardo (114), Alvares (117).